SHF "25 Maji", Hasanbeg

Shkolla Fillore "25 Maj" (zyrtarisht: Shkolla Fillore Komunale "25 Maj" - Singelić ; shkurtuar: OOU "25 Maj" ) është një shkollë fillore qendrore në Hasanbeg të Shkupit, Komuna e Gazi Babës . 

 Vështrim 
Shkolla Fillore Komunale “25 Maji”, Hasanbeg (maq. ОУ „25 Мај“ – Сингелиќ) është një institucion arsimor publik në fshatin Singjeliq të Shkupit, Maqedonia e Veriut. Shkolla u themelua në periudhën e ish-Jugosllavisë dhe mban emrin “25 Maji”, një datë simbolike që përkujtonte ditëlindjen e Josip Broz Titës, udhëheqësit të atëhershëm jugosllav, datë kjo e cila festohej edhe si Dita e Rinisë në Jugosllavi. Në vitet e fundit, ka pasur nisma për ndryshimin e emrit të saj në Shkolla Fillore Komunale “22 Nëntori”, si pjesë e procesit të dekomunistizimit dhe afirmimit të identitetit kombëtar shqiptar në këtë zonë.

Shkolla është një qendër e rëndësishme edukativo-arsimore për komunitetin shqiptar të Shkupit, në veçanti për lagjet Hasanbeg dhe Singjeliq. Ajo ofron arsim fillor në gjuhën shqipe, dhe në përbërje të saj përfshihet një staf i gjerë pedagogjik që mbulon lëndë të ndryshme të arsimit bazë si gjuhë amtare, matematikë, shkenca natyrore, histori, edukatë qytetare, art dhe edukatë fizike.

Përveç procesit mësimor, shkolla është aktive në projekte edukative dhe kulturore, duke marrë pjesë në programe ndërkombëtare si Erasmus+, si dhe duke organizuar ekskursione, gara diturie dhe aktivitete të tjera jashtëmësimore që nxisin zhvillimin e gjithanshëm të nxënësve.

 Shih edhe 
 Arsimi në Maqedoni të Veriut

 Referime 

Kategoria:Shkolla fillore në Maqedoni të Veriut
Kategoria:Shkolla fillore në Komunën e Gazi Babës
Kategoria:Shkolla të emërtuara sipas 25 Majit